SPALI ปลื้มปริ่ม! กำไร Q2/59 เพิ่มขึ้น 49% หลังมีรายได้เพิ่มขึ้น
SPALI ปลื้มปริ่ม! กำไร Q2/59 เพิ่มขึ้น 49% อยู่ที่ 1.44 พันลบ. จากปีก่อน 965.27 ลบ.หลังรายได้จากการขายอสังหาฯเพิ่มขึ้น ด้าน 6 เดือนแรกกำไรเพิ่มขึ้น 52% อยู่ที่ 2.83 พันลบ. จากปีก่อน 1.87 พันลบ.
9 ส.ค. 2559

บริษัท ศุภาลัย จำกัด (มหาชน) หรือ SPALI รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 (รวมบริษัทย่อย) มีกำไรสุทธิ 1.44 พันล้านบาท หรือมีกำไรสุทธิ 0.84 บาทต่อหุ้น เพิ่มขึ้น 49% จากช่วงเดียวกันของปีก่อนที่มีกำไรสุทธิ 965.27 ล้านบาท หรือมีกำไรสุทธิ 0.56 บาทต่อหุ้น
อย่างไรก็ตาม ผลการดำเนินงานช่วง 6 เดือนแรกมีกำไรสุทธิ 2.83 พันล้านบาท หรือ 1.65 บาทต่อหุ้น เพิ่มขึ้น 52% จากช่วงเดียวกันของปีก่อนที่มีกำไรสุทธิ 1.87 พันล้านบาท หรือ 1.09 บาทต่อหุ้น
ทั้งนี้ผลการดำเนินงานในไตรมาสดังกล่าวมีกำไรเพิ่มขึ้นเนื่องจากมีรายได้จากการขายอสังหาริมทรัพย์เพิ่มขึ้น